Rikunarita-ORG/Wikinium huggingface dataset:
# Sun Yat-sen

| Sun Yat-sen |
| --- |
|  |
| Genys |
12 Du 1866  Cuiheng  |
| Mernans |
12 Meurth 1925  a liver cancer  Peking Union Medical College Hospital  |
| Trigva |
San Francisco, Haxell's Hotel  |
| Kenedhlogeth |
Republic of China, ternieth Qing  |
| *Alma mater* | * Queen's College
* Punahou School
* ʻIolani School
* Hong Kong College of Medicine for Chinese
* Boji Medical College
* Li Ka Shing Faculty of Medicine
 |
| Galwesigeth |
politeger, medhek, filosofer, domhweler, awtour  |
| Soodh |
Extraordinary President of the Republic of China, Great President of the Republic of China, president  |
| Arvether | * Nanjing University
 |
| Tre teylu |
Dongguan  |
| Parti Politek |
Kuomintang, Tongmenghui  |
| Tas |
Sun Dacheng  |
| Mamm |
Madame Yang  |
| Pries |
Lu Muzhen, Chen Cuifen, Haru Asada, Kaoru Otsuki, Soong Ching-ling  |
| Fleghes |
Sun Fo, Sun Wan, Fumiko Miyagawa, Sun Yan  |
| Pewasow |
Order of Merit for National Foundation  |
| Eseleth |
Tiandihui, freemasonry  |
| Sinans |
| Restren:Signature of Sun Yat Sen - China Document - dark version.svg, The signature of Sun Yat-sun.svg |

**Sun Zhongshan** 孫中山 po **Sun Yat-sen** 孫逸仙, (12 Du 1866 – 12 Meurth 1925) o hembronkyer politek chinek.

## Bledhynnyow a-varr

Genys veu yn gwik Cuiheng, yn rannvro Guangdong dhe Sun Dacheng ha Madame Yang. Y geyndir gonisogethel o Hakka ha Kantonek. Boghosek o y das, ow perghennegi skantlowr tiryow vytholl, owth oberi avel tregher po porther yn Makaw. Sun Yat-sen a studhyas yn skol gannasethel ow tos ha bos Kristion. Wosa henna, yth eth dhe Hawaii rag studhya pella le may hylli y vroder kottha, Sun Mei, y skoodhya, ow tehweles dhe China yn 1883. Yth eth dhe Hong Kong rag studhya bos medhek, ow kradhya yn 1892. Tamm ha tamm y teuth dhe grysi bos res dhe China arnowydhhe, ha dos ha bos repoblek, ow ryddya y honan a'n emperoureth. Ev a dhehwelas dhe Hawaii rag termyn, ow fondya kowethas Xingzhong Hui.

## Domhwelans

Sun a weresas domhwel governans an Ternieth Qing yn mis Hedra 1911. Hemm o ternieth dhiwettha emperourethek China. Yn fenowgh, gelwys yw 'Tas an Kenedhel'. Ev a dheuth ha bos lewydh pan ve Repoblek China fondys yn 1912. Wosa henna ev a fondyas an Kuomintang (parti politek). Gerys-da yw hanow Sun yn tir meur China ha Taiwan ynwedh. Portrayans hujes anodho a omdhiskwedh yn Plen Tiananmen pub Kalan Me ha Dydh Kenedhlek Repoblek China.

## Mernans

Wosa y vernans a ganker an bystelyer yn Beijing yn 1925, diskwedhys veu korf Sun Yat-sen yn Tempel an Kommol Glas, nebes mildiryow dhe ves a Beijing. Yn 1929, removys veu y remenans dhe *mausoleum* war woles Menydh Rudhlas yn Nanjing.

Mausoleum Sun Yat-sen yn Nanjing

|  |  |
| --- | --- |
|  | Onan a'n  **mil erthygel posekka** war Wikipedya yw an erthygel ma. |
# Ching Shih

| Ching Shih |
| --- |
|  |
| Genys |
1775  Guangdong  |
| Mernans |
1844  Portuguese Macau  |
| Kenedhlogeth |
ternieth Qing  |
| Galwesigeth |
morlader, hora  |
| Pries |
Zheng Yi, Zheng Yi  |

**Ching Shih** (Chinek: 鄭氏; 'Madame Ching'), genys avel **Shih Yang** (Chinek: 石陽; 1775–1844), henwys ynwedh **Cheng I Sao** (Chinek: 鄭一嫂), o morladres a Jina a wre broweghi an mor a-dro dhe Jina dres an oos Emperour Jiaqing a'n Dernieth Qing y'n 19ves kansvledhen a-varr. Hi a wre gorhemmyn moy es 1800 gorhel Kathay gans 60,000 a 80,000 morlader (gwer, benenes ha fleghes). Hi a wre batalya gans kenedhlow bras, kepar ha'n Empir Bretennek, an Empir Portyngalek ha'n Dernieth Qing.

Gwriansow Ching Shih ha'y mayniow a veu deskrifys yn lies lyver, romans, gwari gwydhyow ha fylm, yn China ha dres an bys. Awos hy delanwes euthyk bras ha'y howlwriansow avel morlader hag awos hy dhe worhemmyn morost efan, yth awsonir avel morlader an moyha sewen yn istori.

Genys veu yn 1775 yn rannvro Guangdong. Hi a verwis yn Macaw yn 1844 yn hy gwely, 69 hy bloodh.

Yma'n erthygel ma owth usya an Furv Skrifys Savonek a-barth Kernowek kres.
# Mao Zedong

Mao Zedong yn 1940
**Mao Zedong** (毛泽东; lytherennys ynwedh **Mao Tse Tung**) (26 mis Kevardhu 1893 – 9 mis Gwydngala 1976), o domhweler kemynegorek Chinek, ha hembrenkyas Repoblek Werin China, a 1949 bys yn y vernans yn 1976.

## Genesigeth ha bewnans a-varr

Genys veu yn Shaoshan, Hunan, dhe diek golusek, ev a gavas gwelva Chinek kenedhlek ha gorthemperourethek a-varr yn y vewnans, awedhys yn arbennik gans domhwelans Xinhai yn 1911. Ev a dreylyas orth Marxydhieth-Leninydhieth hag ev owth oberi yn Pednskol Peking (Beijing), hag y feu esel derowel a Barti Kemynieth China (PKC)

## Bresel Civil Chinek

Der an Vresel Civil Chinek ynter an Kuomintang (KMT) ha'n PKC, Mao a weresas fondya an Lu Rudh, ha wor'tiwedh ev a veu hembronkyas PKC y'n Keskerdh Hir. Kynth esa keffrysyans gans an KMT yn Nessa Bresel Chinek-Nihonek, wosa fethyans Nihon, an Lu Rudh a fethas an Genedhlegoryon neb a fias dhe Daiwan.

## Repoblek Werin China

1a mis Hedra, 1949, Mao a dheklaryas fondyans Repoblek Werin China (RWC), stat unn-parti, kontrolys gans PKC.

### Lamm Bras Yn-rag

Yn 1957, Mao a lonchyas kaskergh, aswonys avel Lamm Bras Yn-rag, dresto may trelyas ekonomieth China dhyworth ammeth dhe dhiwysyans. An kaskerdh ma a wrug an euthekka divotter yn istori.

### Domhwelans Gonisogethel

Yn 1966, Mao a ordenas Domhwelans Gonisogethel Gwerinek Meur, rag may tilea elevennegow gorth-domhwelans yn China. An domhwelans Gonisogethel a besya deg bledhen ha dres henna, meur a daklow ertach istorek a veu distruys. Mao y honan o kres a gult-gnas. Yn 1972, Mao a dhynerghis Lewydh Statys Unys, Richard Nixon, may tallathas polici Chinek moy igor, hag a veu displegys yn pella gans Deng Xiaoping.

## Mernans

Mausoleum Mao, Pedrek Tianenman, Beijing
Megi hag eva yn krev a wrug Mao. Borr o hag yth esa klevesow an kolon ha'n skevens dhodho ynwedh y'n diwettha radn a'y vewnans. Yma derivasow heb fydhyans mayth esa dhodho kleves Parkinson ha kleves Lou Gehrig. Gwelys diwettha veu 27ves mis Me 1976 hag ev ow metya Pennmenyster Pakistan, Zulfikar Ali Bhutto. Dew shora kolon a godhas warnodho mis Meurth ha mis Gortheren. Wosa tressa, ev a verwis 9ves mis Gwydngala 1976, 82 y vloodh.

Korf Mao a veu embalmys, ha hwath y hyllir y weles yn Mausoleum, drehevys yn kres Pedrek Tiananmen, Beijing.
# Italek

| Italek *(italiano)* |
| --- |
| Kewsys yn: | Itali, Swistir, Sen Marin, Sita an Vatikan, powyow erell |
| Kewsys gans: | 70 milvil |
| Klasyans genynnek: | Eyndo-Europek
* Romanek
	+ Italo-Romanek
 |
| Rannyethow |  |
| Savla Soedhogel: | Accademia della Crusca |
| Kodennow |
| ISO 639-1 | it |
| ISO 639-2(B) | ita |
| ISO 639-2(T) | ita |
| SIL | ITN |

**Italek** yw yeth Romanek kewsys yn Itali, Swistir, Sen Marin ha'n Sita an Vatikan.

*
* Llythrennow milhynn yn skol Italia
*

## Devynnow

* Raffaele, Simone (2010). *Enciclopedia dell'italiano*. Treccani.
* Berloco, Fabrizio (2018). *The Big Book of Italian Verbs: 900 Fully Conjugated Verbs in All Tenses. With IPA Transcription, 2nd Edition*. Lengu. ISBN 9788894034813.
* Palermo, Massimo (2015). *Linguistica italiana*. Il Mulino. ISBN 9788815258847.